Avis juridique important

|

32003D0696

2003/696/ΕΚ: Απόφαση του Συμβουλίου, της 29ης Σεπτεμβρίου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 254 της 08/10/2003 σ. 0016 - 0016

Απόφαση του Συμβουλίουτης 29ης Σεπτεμβρίου 2003για το διορισμό ενός τακτικού μέλους της Επιτροπής των Περιφερειών(2003/696/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ισπανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά τη λήξη της θητείας του κ. José Luis OLIVAS MARTÍNEZ, η οποία γνωστοποιήθηκε στο Συμβούλιο στις 23 Ιουλίου 2003, έμεινε κενή μια θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Francisco CAMPS ORTIZ, Presidente de la Generalitat Valenciana, διορίζεται τακτικό μέλος της Επιτροπής των Περιφερειών σε αντικατάσταση του κ. José Luis OLIVAS MARTÍNEZ για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 29 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


title: Απόφαση της Επιτροπής της 19ης Αυγούστου 2013 σχετικά με την αναγνώριση της «Consorzio Servizi Legno-Sughero» Ιταλία, C.F. 97331520151, P.IVA04882880962 ως οργανισμού παρακολούθησης σύμφωνα με τον κανονισμό (ΕΕ) αριθ. 995/2010 για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά

text:
               8.4.2014

               EL

               Επίσημη Εφημερίδα της Ευρωπαϊκής Ένωσης

               C 103/5

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Αυγούστου 2013
   σχετικά με την αναγνώριση της «Consorzio Servizi Legno-Sughero» Ιταλία, C.F. 97331520151, P.IVA04882880962 ως οργανισμού παρακολούθησης σύμφωνα με τον κανονισμό (ΕΕ) αριθ. 995/2010 για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά
   (2014/C 103/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 995/2010, της 20ής Οκτωβρίου 2010, για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά (1), και ιδίως το άρθρο 8 παράγραφος 3,
   Εκτιμώντας τα ακόλουθα:

               (1)

               Στις 5 Δεκεμβρίου 2012 η Ευρωπαϊκή Επιτροπή παρέλαβε αίτηση αναγνώρισης από την «Consorzio Servizi Legno-Sughero» Ιταλία, C.F. 97331520151, P.IVA 04882880962, με την οποία αυτή δηλώνει ότι προτίθεται να λειτουργεί ως οργανισμός παρακολούθησης στην Ιταλία.

               (2)

               Η Ευρωπαϊκή Επιτροπή επιβεβαίωσε την παραλαβή της αίτησης στις 5 Δεκεμβρίου 2012.

               (3)

               Σύμφωνα με το άρθρο 2 παράγραφος 5 του κατ’ εξουσιοδότηση κανονισμού (ΕΕ) αριθ. 363/2012 της Επιτροπής, της 23ης Φεβρουαρίου 2012, σχετικά με τους διαδικαστικούς κανόνες για την αναγνώριση και την ανάκληση της αναγνώρισης των οργανισμών παρακολούθησης, όπως προβλέπεται στον κανονισμό (ΕΕ) αριθ. 995/2010, της 20ής Οκτωβρίου 2010, για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά (2), στις 25 Ιανουαρίου 2013 η Ευρωπαϊκή Επιτροπή απέστειλε την αίτηση για διαβούλευση στο συγκεκριμένο κράτος μέλος δεν έχει ληφθεί καμία παρατήρηση.

               (4)

               Στις 14 Μαρτίου 2013 πραγματοποιήθηκε στις Βρυξέλλες συνεδρίαση μιας διευθύνουσας ομάδας της Επιτροπής, η οποία συγκροτήθηκε ειδικά για να αξιολογεί τις αιτήσεις των οργανισμών παρακολούθησης, στη διάρκεια της οποίας ο αιτών υπέβαλε την αίτηση αυτοπροσώπως.

               (5)

               Σύμφωνα με το άρθρο 3 του κανονισμού (ΕΕ) αριθ. 363/2012, ο αιτών κλήθηκε να παράσχει συμπληρωματικές πληροφορίες με μήνυμα ηλεκτρονικού ταχυδρομείου που απεστάλη στις 5 Απριλίου 2013.

               (6)

               Ο αιτών προσκόμισε τις ζητούμενες συμπληρωματικές πληροφορίες στις 3 Μαΐου 2013 και τροποποίησε την αίτηση αναλόγως.

               (7)

               Με βάση όλα τα έγγραφα που υποβλήθηκαν από τον αιτούντα, η διευθύνουσα ομάδα κατέληξε στο συμπέρασμα, στις 20 Ιουνίου 2013, ότι η αίτηση πληροί τις απαιτήσεις που ορίζονται στο άρθρο 8 παράγραφος 2 του κανονισμού (ΕΕ) αριθ. 995/2010, και ο αιτών αναγνωρίστηκε από την Επιτροπή ως οργανισμός παρακολούθησης.

               (8)

               Με βάση όλα τα αποδεικτικά στοιχεία που υποβλήθηκαν, η Ευρωπαϊκή Επιτροπή αξιολόγησε αν ο αιτών πληροί τις απαιτήσεις που ορίζονται στο άρθρο 8 παράγραφος 2 του κανονισμού (ΕΕ) αριθ. 995/2010, και θεωρεί ότι η «Consorzio Servizi Legno-Sughero» Ιταλία, C.F.97331520151, P.IVA04882880962, πληροί τις απαιτήσεις του άρθρου 8 παράγραφος 2 του κανονισμού (ΕΕ) αριθ. 995/2010,

         ΑΠΟΦΑΣΙΖΕΙ:
   Άρθρο 1
   Η «Consorzio Servizi Legno-Sughero» Ιταλία, C.F. 97331520151, P.IVA 04882880962, αναγνωρίζεται ως οργανισμός παρακολούθησης σύμφωνα με το άρθρο 8 παράγραφος 3 του κανονισμού (ΕΕ) αριθ. 995/2010.
   Άρθρο 2
   Ο γενικός διευθυντής της Γενικής Διεύθυνσης Περιβάλλοντος καλείται να εξασφαλίσει χωρίς καθυστέρηση την κοινοποίηση της παρούσας απόφασης στον αιτούντα και στις αρμόδιες αρχές σε όλα τα κράτη μέλη και τη δημοσίευση της παρούσας απόφασης στην ιστοσελίδα της Επιτροπής.

      Βρυξέλλες, 19 Αυγούστου 2013.

            Για την Επιτροπή

         Janez POTOČNIK

            Μέλος της Επιτροπής

      (1)  ΕΕ L 295 της 12.11.2010, σ. 23.

      (2)  ΕΕ L 115 της 27.4.2012, σ. 12.


title: 2011/715/: Απόφαση του Συμβουλίου, της 27ης Οκτωβρίου 2011 , για την έναρξη της αυτοματοποιημένης ανταλλαγής δεδομένων DNA στη Λετονία

text:
               1.11.2011

               EL

               Επίσημη Εφημερίδα της Ευρωπαϊκής Ένωσης

               L 285/24

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Οκτωβρίου 2011
   για την έναρξη της αυτοματοποιημένης ανταλλαγής δεδομένων DNA στη Λετονία
   (2011/715/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 2 παράγραφος 3 και το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που έχουν εκδοθεί πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ τυγχάνει εφαρμογής και το Συμβούλιο πρέπει να αποφασίσει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Η Λετονία έχει γνωστοποιήσει στη Γενική Γραμματεία του Συμβουλίου τα εθνικά αρχεία DNA στα οποία εφαρμόζονται τα άρθρα 2 έως 6 της απόφασης 2008/615/ΔΕΥ και τις προϋποθέσεις της αυτοματοποιημένης αναζήτησης που αναφέρονται στο άρθρο 3 παράγραφος 1 της εν λόγω απόφασης σύμφωνα με το άρθρο 36 παράγραφος 2 της εν λόγω απόφασης.

               (5)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (6)

               Η Λετονία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων DNA.

               (7)

               Η Λεττονία πραγματοποίησε με επιτυχία πιλοτική εφαρμογή από κοινού με τη Γερμανία.

               (8)

               Έχει πραγματοποιηθεί επίσκεψη αξιολόγησης στη Λετονία και έχει καταρτισθεί από τη γερμανική ομάδα αξιολόγησης έκθεση σχετικά με την εν λόγω επίσκεψη, η οποία έχει διαβιβασθεί στην αρμόδια ομάδα εργασίας του Συμβουλίου.

               (9)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής σχετικά με την ανταλλαγή δεδομένων DNA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης και σύγκρισης δεδομένων DNA, η Λετονία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με τα άρθρα 3 και 4 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 27 Οκτωβρίου 2011.

            Για το Συμβούλιο

            Ο Πρόεδρος

         J. MILLER

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


title: 2013/118/ΕΕ: Απόφαση του Συμβουλίου, της 5ης Μαρτίου 2013 , για τον διορισμό στην Επιτροπή των Περιφερειών ενός αναπληρωματικού μέλους από τη Φινλανδία

text:
               7.3.2013

               EL

               Επίσημη Εφημερίδα της Ευρωπαϊκής Ένωσης

               L 64/7

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 5ης Μαρτίου 2013
   για τον διορισμό στην Επιτροπή των Περιφερειών ενός αναπληρωματικού μέλους από τη Φινλανδία
   (2013/118/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της φινλανδικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση αναπληρωματικού μέλους της Επιτροπής των Περιφερειών έχει κενωθεί λόγω της λήξης της θητείας της κ. Katja SORRI,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               η κ. Katri KULMUNI, Tornion kaupunginvaltuuston jäsen.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 5 Μαρτίου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Απόφαση του Συμβουλίου, της 15ης Ιουλίου 2013 , για τον καθορισμό της θέσης του Συμβουλίου όσον αφορά το σχέδιο του διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2013

text:
               18.7.2013

               EL

               Επίσημη Εφημερίδα της Ευρωπαϊκής Ένωσης

               C 204/14

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Ιουλίου 2013
   για τον καθορισμό της θέσης του Συμβουλίου όσον αφορά το σχέδιο του διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2013
   2013/C 204/08
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1) και ιδίως το άρθρο 41,
   Εκτιμώντας τα εξής:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2013 εγκρίθηκε οριστικά στις 12 Δεκεμβρίου 2012 (2),

               —

               στις 2 Μαΐου 2013, η Επιτροπή υπέβαλε πρόταση που περιείχε το σχέδιο του διορθωτικού προϋπολογισμού αριθ. 5 στον γενικό προϋπολογισμό του οικονομικού έτους 2013,

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου όσον αφορά το σχέδιο του διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2013 εγκρίθηκε στις 15 Ιουλίου 2013.
   Το πλήρες κείμενο είναι διαθέσιμο για ανάγνωση ή καταφόρτωση στον ιστοχώρο του Συμβουλίου: http://www.consilium.europa.eu/

      Βρυξέλλες, 15 Ιουλίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 298 της 26.10.2012, σ. 1.

      (2)  EE L 66 της 8.3.2013, σ. 1, με διορθωτικό στην ΕΕ L 134 της 18.5.2013, σ. 21.


title: Απόφαση (ΕΕ, Ευρατόμ) 2016/1706 του Συμβουλίου, διά κοινής συμφωνίας με τον πρόεδρο της Επιτροπής, της 19ης Σεπτεμβρίου 2016, για τον διορισμό ενός μέλους της Ευρωπαϊκής Επιτροπής

text:
               23.9.2016

               EL

               Επίσημη Εφημερίδα της Ευρωπαϊκής Ένωσης

               L 257/12

         ΑΠΌΦΑΣΗ (ΕΕ, Ευρατόμ) 2016/1706 ΤΟΥ ΣΥΜΒΟΥΛΊΟΥ,
   διά κοινής συμφωνίας με τον πρόεδρο της Επιτροπής,
   της 19ης Σεπτεμβρίου 2016
   για τον διορισμό ενός μέλους της Ευρωπαϊκής Επιτροπής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 246 δεύτερο εδάφιο,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 23 Οκτωβρίου 2014 το Ευρωπαϊκό Συμβούλιο εξέδωσε την απόφαση 2014/749/ΕΕ (2) για τον διορισμό της Ευρωπαϊκής Επιτροπής για την περίοδο έως τις 31 Οκτωβρίου 2019.

               (2)

               Με την από 25 Ιουνίου 2016 επιστολή του, ο κ. Jean-Claude JUNCKER, πρόεδρος της Επιτροπής, γνωστοποίησε στο Συμβούλιο την παραίτηση του κ. Jonathan HILL από τη θέση του ως μέλους της Επιτροπής, με ισχύ από τις 15 Ιουλίου 2016, τα μεσάνυχτα.

               (3)

               Σύμφωνα με το άρθρο 246 δεύτερο εδάφιο της Συνθήκης για τη λειτουργία της Ευρωπαϊκής Ένωσης, θέση που μένει κενή λόγω παραίτησης πρέπει να πληρούται για το υπόλοιπο της θητείας του μέλους από νέο μέλος της αυτής υπηκοότητας.

               (4)

               Ως εκ τούτου, θα πρέπει να διοριστεί ένα νέο μέλος της Επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διά κοινής συμφωνίας με τον κ. Jean-Claude JUNCKER, πρόεδρο της Επιτροπής, το Συμβούλιο διορίζει τον κ. Julian KING μέλος της Επιτροπής για το υπόλοιπο της θητείας, που λήγει την 31η Οκτωβρίου 2019.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 19 Σεπτεμβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  Γνώμη της 15ης Σεπτεμβρίου 2016 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 311 της 31.10.2014, σ. 36.


title: 2005/139/ΕΚ: Απόφαση του Συμβουλίου, της 17ης Φεβρουαρίου 2005, για την παράταση εφαρμογής των μέτρων της απόφασης 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ

text:
               19.2.2005

               EL

               Επίσημη Εφημερίδα της Ευρωπαϊκής Ένωσης

               L 48/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 17ης Φεβρουαρίου 2005
   για την παράταση εφαρμογής των μέτρων της απόφασης 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ
   (2005/139/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,
   την εσωτερική συμφωνία σχετικά με τα μέτρα που πρέπει να ληφθούν και τις διαδικασίες που πρέπει να τηρηθούν για την εφαρμογή της συμφωνίας εταιρικής σχέσης ΑΚΕ-ΕΚ, που υπογράφηκε στο Κοτονού στις 23 Ιουνίου 2000 (1) («συμφωνία ΑΚΕ-ΕΚ»), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Με την απόφαση 2002/148/ΕΚ (2), ολοκληρώθηκαν οι διαβουλεύσεις με τη Δημοκρατία της Ζιμπάμπουε σύμφωνα με το άρθρο 96 παράγραφος 2 στοιχείο γ) της συμφωνίας ΑΚΕ-ΕΚ και ελήφθησαν ειδικά μέτρα, όπως διευκρινίζεται στην επιστολή που βρίσκεται στο παράρτημα της παρούσας απόφασης.

               (2)

               Η περίοδος εφαρμογής των μέτρων παρατάθηκε έως τις 20 Φεβρουαρίου 2004 με την απόφαση 2003/112/ΕΚ (3) και έως τις 20 Φεβρουαρίου 2005 με την απόφαση 2004/157/ΕΚ (4).

               (3)

               Τα ουσιώδη στοιχεία που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΚ εξακολουθούν να παραβιάζονται από την κυβέρνηση της Ζιμπάμπουε και οι σημερινές συνθήκες στη Ζιμπάμπουε δεν εξασφαλίζουν το σεβασμό των ανθρώπινων δικαιωμάτων, τις δημοκρατικές αρχές και το κράτος δικαίου.

               (4)

               Η περίοδος εφαρμογής των μέτρων του άρθρου 2 της απόφασης 2002/148/ΕΚ πρέπει, επομένως, να παραταθεί,

         ΑΠΟΦΑΣΙΖΕΙ:
   Άρθρο 1
   Η εφαρμογή των μέτρων που αναφέρονται στο άρθρο 2 της απόφασης 2002/148/ΕΚ, βάσει εις βάθος εξέτασης της κατάστασης υπό το φως των βουλευτικών εκλογών που προβλέπονται στη Ζιμπάμπουε τον Μάρτιο του 2005, παρατείνεται έως τις 20 Φεβρουαρίου 2006. Τα μέτρα υποβάλλονται σε συνεχή αναθεώρηση.
   Η επιστολή που επισυνάπτεται στην παρούσα απόφαση απευθύνεται στον πρόεδρο της Ζιμπάμπουε.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Φεβρουαρίου 2005.

            Για το Συμβούλιο

            Ο Πρόεδρος

         J.-C. JUNCKER

      (1)  EE L 317 της 15.12.2000, σ. 376.

      (2)  EE L 50 της 21.2.2002, σ. 64.

      (3)  ΕΕ L 46 της 20.2.2003, σ. 25.

      (4)  ΕΕ L 50 της 20.2.2004, σ. 60.

      ΠΑΡΑΡΤΗΜΑ
      Βρυξέλλες, …
      ΕΠΙΣΤΟΛΗ ΣΤΟΝ ΠΡΟΕΔΡΟ ΤΗΣ ΖΙΜΠΑΜΠΟΥΕ
      Η Ευρωπαϊκή Ένωση αποδίδει τεράστια σημασία στις διατάξεις του άρθρου 9 της συμφωνίας εταιρικής σχέσης ΑΚΕ-ΕΚ. Ο σεβασμός των ανθρωπίνων δικαιωμάτων, οι δημοκρατικοί θεσμοί και το κράτος δικαίου αποτελούν απαραίτητα στοιχεία της συμφωνίας εταιρικής σχέσης, καθώς και τη βάση των σχέσεών μας.
      Με επιστολή της 19ης Φεβρουαρίου 2002, η Ευρωπαϊκή Ένωση σας ενημέρωσε για την απόφασή της να ολοκληρώσει τις διαβουλεύσεις που πραγματοποιήθηκαν βάσει του άρθρου 96 της συμφωνίας εταιρικής σχέσης ΑΚΕ-ΕΚ και να λάβει «ειδικά μέτρα», κατά την έννοια του άρθρου 96 παράγραφος 2 στοιχείο γ) της εν λόγω συμφωνίας.
      Με τις επιστολές της 19ης Φεβρουαρίου 2003 και της 19ης Φεβρουαρίου 2004, η Ευρωπαϊκή Ένωση σας ενημέρωσε σχετικά με τις αποφάσεις της να μην αναστείλει την εφαρμογή των «ειδικών μέτρων» και να παρατείνει την περίοδο εφαρμογής τους έως τις 20 Φεβρουαρίου 2004 και τις 20 Φεβρουαρίου 2005, αντίστοιχα.
      Σήμερα, ύστερα από δώδεκα ακόμα μήνες, η Ευρωπαϊκή Ένωση διαπιστώνει ότι οι δημοκρατικές αρχές εξακολουθούν να μην τηρούνται στη Ζιμπάμπουε και ότι καμία σημαντική πρόοδος δεν έχει επιτευχθεί από την κυβέρνηση της Ζιμπάμπουε στους πέντε τομείς που αφορά η απόφαση του Συμβουλίου της 18ης Φεβρουαρίου 2002 (τέλος στην ανοχή της πολιτικά υποκινούμενης βίας, ελεύθερες και δίκαιες εκλογές, ελευθερία των μέσων μαζικής ενημέρωσης, ανεξαρτησία του δικαστικού σώματος, τέλος της παράνομης καταπάτησης της ιδιοκτησίας).
      Λαμβάνοντας υπόψη τα ανωτέρω, η Ευρωπαϊκή Ένωση κρίνει ότι τα ειδικά μέτρα δεν δύνανται να αρθούν και αποφάσισε να παρατείνει την περίοδο εφαρμογής της μέχρι τις 20 Φεβρουαρίου 2006. Τα μέτρα αυτά θα επανεξετασθούν βάσει εις βάθος εξέτασης της κατάστασης υπό το φως των βουλευτικών εκλογών που προβλέπονται στη Ζιμπάμπουε τον Μάρτιο του 2005.
      Η Ευρωπαϊκή Ένωση θα ήθελε να τονίσει ότι αποδίδει μεγάλη σημασία στη διεξαγωγή ελεύθερων και δίκαιων βουλευτικών εκλογών και, για τον σκοπό αυτό, ελπίζει ότι εσείς και η κυβέρνησή σας θα κάνετε ότι είναι δυνατόν για να διασφαλίσετε εκλογικό κλίμα το οποίο θα είναι πρόσφορο για τη διενέργεια ελεύθερων και δίκαιων εκλογών. Αυτό θα επιτρέψει την έναρξη διαλόγου βάσει της συμφωνίας εταιρικής σχέσης ΑΚΕ-ΕΚ, που θα οδηγήσει στην άρση της αναστολής της υπογραφής του εθνικού ενδεικτικού προγράμματος για την Ζιμπάμπουε στο πλαίσιο του ένατου ΕΤΑ, καθιστώντας έτσι δυνατή την επανάληψη στο εγγύς μέλλον όλων των δραστηριοτήτων συνεργασίας.
      Με τιμή,

               Για την Επιτροπή

               Για το Συμβούλιο


title: Απόφαση 2014/438/ΚΕΠΠΑ του Συμβουλίου, της 8ης Ιουλίου 2014 , για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία

text:
               9.7.2014

               EL

               Επίσημη Εφημερίδα της Ευρωπαϊκής Ένωσης

               L 200/11

         ΑΠΌΦΑΣΗ 2014/438/ΚΕΠΠΑ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Αυγούστου 2011, το Συμβούλιο εξέδωσε την απόφαση 2011/518/ΚΕΠΠΑ (1) για τον διορισμό του κ. Philippe LEFORT ως ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και την κρίση στη Γεωργία.

               (2)

               Στις 2 Ιουλίου 2013, το Συμβούλιο εξέδωσε την απόφαση 2013/353/ΚΕΠΠΑ (2) για την παράταση της εντολής του ΕΕΕΕ έως τις 30 Ιουνίου 2014.

               (3)

               Στις 20 Ιανουαρίου 2014, το Συμβούλιο εξέδωσε την απόφαση 2014/22/ΚΕΠΠΑ (3) η οποία παρείχε στον ΕΕΕΕ ποσό δημοσιονομικής αναφοράς ύψους 1 040 000 EUR για το χρονικό διάστημα από την 1η Ιανουαρίου 2014 έως τις 30 Ιουνίου 2014.

               (4)

               Μετά την παραίτηση του κ. Philippe LEFORT στις 31 Ιανουαρίου 2014, νέος ΕΕΕΕ για τον Νότιο Καύκασο και την κρίση στη Γεωργία για το χρονικό διάστημα έως τις 28 Φεβρουαρίου 2015 θα πρέπει να διοριστεί ο κ. Herbert SALBER.

               (5)

               Ο ΕΕΕΕ θα εκτελέσει την εντολή του υπό συνθήκες οι οποίες ενδέχεται να επιδεινωθούν και να εμποδίσουν την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/353/ΚΕΠΠΑ τροποποιείται ως εξής:

               1)

               στο άρθρο 1 προστίθεται το ακόλουθο εδάφιο:
               «Ο κ. Herbert SALBER διορίζεται ειδικός εντεταλμένος της Ευρωπαϊκής Ένωσης (ΕΕΕΕ) για τον Νότιο Καύκασο και την κρίση στη Γεωργία για το χρονικό διάστημα έως τις 28 Φεβρουαρίου 2015. Το Συμβούλιο μπορεί να αποφασίσει να τερματιστεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας (ΕΠΑ) και πρότασης του ΥΕ.».

               2)

               στο άρθρο 5, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς για την κάλυψη των δαπανών που απορρέουν από την εντολή του ΕΕΕΕ για το χρονικό διάστημα από 1ης Ιουλίου 2013 έως τις 31 Δεκεμβρίου 2013 ανέρχεται σε 1 050 000 EUR.
               Το ποσό δημοσιονομικής αναφοράς για την κάλυψη των δαπανών που απορρέουν από την εντολή του ΕΕΕΕ για το χρονικό διάστημα από 1ης Ιανουαρίου 2014 έως τις 30 Ιουνίου 2014 ανέρχεται σε 1 050 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από 1ης Ιουλίου 2014 έως τις 28 Φεβρουαρίου 2015 ανέρχεται σε 1 380 000 EUR.»

               3)

               στο άρθρο 14, η παράγραφος 1 αντικαθίσταται από το ακόλουθο κείμενο:
               «1.   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, τον ΥΕ και την Επιτροπή συγκεφαλαιωτική έκθεση για την εκτέλεση της εντολής του μέχρι το τέλος του Νοεμβρίου του 2014.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από 1ης Ιουλίου 2014.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  Απόφαση 2011/518/ΚΕΠΠΑ του Συμβουλίου, της 25ης Αυγούστου 2011, σχετικά με τον διορισμό του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία (ΕΕ L 221 της 27.8.2011, σ. 5).

      (2)  Απόφαση 2013/353/ΚΕΠΠΑ του Συμβουλίου, της 2ας Ιουλίου 2013, για την τροποποίηση και παράταση της εντολής του Ειδικού Εντεταλμένου της Ευρωπαϊκής Ένωσης για το Νότιο Καύκασο και την κρίση στη Γεωργία (ΕΕ L 185 της 4.7.2013, σ. 9).

      (3)  Απόφαση 2014/22/ΚΕΠΠΑ του Συμβουλίου, της 20ής Ιανουαρίου 2014, για την τροποποίηση της απόφασης 2013/353/ΚΕΠΠΑ για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για το Νότιο Καύκασο και την κρίση στη Γεωργία (ΕΕ L 16 της 21.1.2014, σ. 30).


title: Απόφαση (ΕΕ) 2017/206 της Επιτροπής, της 6ης Φεβρουαρίου 2017, για την περάτωση της επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων τύπων τερεφθαλικού πολυαιθυλενίου καταγωγής Λαϊκής Δημοκρατίας της Κίνας

text:
               7.2.2017

               EL

               Επίσημη Εφημερίδα της Ευρωπαϊκής Ένωσης

               L 32/53

         ΑΠΌΦΑΣΗ (ΕΕ) 2017/206 ΤΗΣ ΕΠΙΤΡΟΠΉΣ
   της 6ης Φεβρουαρίου 2017
   για την περάτωση της επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων τύπων τερεφθαλικού πολυαιθυλενίου καταγωγής Λαϊκής Δημοκρατίας της Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός»), και ιδίως το άρθρο 9,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Στις 29 Ιουνίου 2015 η Ευρωπαϊκή Επιτροπή έλαβε αίτηση για επανεξέταση, δυνάμει του άρθρου 11 παράγραφος 2 του βασικού κανονισμού, των μέτρων αντιντάμπινγκ που εφαρμόζονται στις εισαγωγές ορισμένων τύπων τερεφθαλικού πολυαιθυλενίου («PET») καταγωγής Λαϊκής Δημοκρατίας της Κίνας («ΛΔΚ»).

               (2)

               Η αίτηση υποβλήθηκε από την επιτροπή των ευρωπαϊκών κατασκευαστών τερεφθαλικού πολυαιθυλενίου [Committee of Polyethylene Terephthalate (PET) Manufacturers in Europe (C.P.M.E.)] («ο αιτών») εκ μέρους κατασκευαστών που αντιπροσωπεύουν πάνω από το 25 % της συνολικής ενωσιακής παραγωγής PET.

               (3)

               Τα μέτρα που ισχύουν επί του παρόντος είναι οριστικός δασμός αντιντάμπινγκ που έχει επιβληθεί με τον εκτελεστικό κανονισμό (ΕΕ) αριθ. 1030/2010 του Συμβουλίου (2). Η αίτηση βασίστηκε στο επιχείρημα ότι η λήξη ισχύος αυτών των μέτρων θα κατέληγε ενδεχομένως στην επανάληψη του ντάμπινγκ και της ζημίας για τον κλάδο παραγωγής της Ένωσης.

               (4)

               Στις 13 Νοεμβρίου 2015 η Επιτροπή, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (3), ανήγγειλε την έναρξη διαδικασίας επανεξέτασης ενόψει της λήξης ισχύος των μέτρων αντιντάμπινγκ που επιβλήθηκαν στις εισαγωγές τερεφθαλικού πολυαιθυλενίου καταγωγής ΛΔΚ.

               (5)

               Η Επιτροπή ενημέρωσε επίσημα τους παραγωγούς-εξαγωγείς στη ΛΔΚ, τους εισαγωγείς, τους χρήστες και τις ενώσεις τους, που είναι γνωστό ότι ενδιαφέρονται, τις αρχές της ΛΔΚ και όλους τους γνωστούς παραγωγούς της Ένωσης σχετικά με την έναρξη της διαδικασίας επανεξέτασης. Στα ενδιαφερόμενα μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη της διαδικασίας.

               (6)

               Η δυνατότητα ακρόασης παραχωρήθηκε σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.

         B.   ΑΠΟΣΥΡΣΗ ΤΗΣ ΑΙΤΗΣΗΣ ΕΠΑΝΕΞΕΤΑΣΗΣ ΕΝΟΨΕΙ ΤΗΣ ΛΗΞΗΣ ΙΣΧΥΟΣ ΤΩΝ ΜΕΤΡΩΝ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (7)

               Με επιστολή που έστειλε στις 17 Νοεμβρίου 2016 προς την Επιτροπή, ο αιτών απέσυρε επισήμως την αίτηση επανεξέτασής του.

               (8)

               Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί όταν αποσύρεται η αίτηση, εκτός αν η περάτωση δεν είναι προς το συμφέρον της Ένωσης.

               (9)

               Η έρευνα δεν έφερε στο φως στοιχεία που να αποδεικνύουν ότι αυτή η περάτωση δεν θα ήταν προς το συμφέρον της Ένωσης. Επομένως, η Επιτροπή έκρινε σκόπιμη την περάτωση της παρούσας διαδικασίας επανεξέτασης. Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους. Ωστόσο, η Επιτροπή δεν έλαβε παρατηρήσεις που να οδηγούν στο συμπέρασμα ότι μια τέτοια περάτωση αντιβαίνει στο συμφέρον της Ένωσης.

               (10)

               Συνεπώς, η Επιτροπή συμπεραίνει ότι η επανεξέταση ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές τερεφθαλικού πολυαιθυλενίου καταγωγής ΛΔΚ θα πρέπει να περατωθεί.

               (11)

               Η περάτωση της διαδικασίας η οποία προβλέπεται στην παρούσα απόφαση είναι σύμφωνη με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η επανεξέταση ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων τύπων τερεφθαλικού πολυαιθυλενίου καταγωγής Λαϊκής Δημοκρατίας της Κίνας, οι οποίοι επί του παρόντος υπάγονται στους κωδικούς ΣΟ 3907610000, περατώνεται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  Εκτελεστικός κανονισμός (ΕΕ) αριθ. 1030/2010 του Συμβουλίου, της 17ης Νοεμβρίου 2010, για την επιβολή οριστικού δασμού αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 (ΕΕ L 300 της 17.11.2010, σ. 1).

      (3)  ΕΕ C 376 της 13.11.2015, σ. 13.